- धीरज मुदारका ने उपन्यास के प्रति गम्भीर असंतोष प्रकट किया, ये तक कह डाला कि उन्हें उपन्यास मेरा लिखा ही न लगा । उन्हें कहानी में कई विसंगतियां दिखीं, कई बातों में दोहराव दिखा और उपन्यास का मूल कथानक मेरे पूर्व प्रकाशित उपन्यास ‘कोई गवाह नहीं’ जैसा लगा । ‘कोई गवाह नहीं’ उन्हें भरपूर पसन्द आया था जब कि ‘कातिल कौन’ उन्हें उसके करीब भी फटकता न लगा - ऐसा उन्होंने तब कहा जब कि तसदीक की कि दोनों का आधार एक ही कथानक था ।